nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে পাঁচ দশককাল প্রথম-শ্রেণীর ক্রিকেটের সাথে যুক্ত থেকেছেন তিনি। ডব্লিউ.জি. গ্রেস, উইলফ্রেড রোডস ও জর্জ হার্স্টের পর চতুর্থ ব্যক্তি হিসেবে প্রথম-শ্রেণীর ক্রিকেটে ২,৫০০ উইকেট ও ২০,০০০ রান সংগ্রহ করেছেন।

দ্বিতীয় বিশ্বযুদ্ধের পর থেকে ট্রেভর বেইলি ও রে ইলিংওয়ার্থের সাথে মাত্র তিনজন খেলোয়াড়ের একজনরূপে প্রথম-শ্রেণীর ক্রিকেটে ২০,০০০ রান ও ২,০০০ উইকেট পেয়েছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কোচিং
titleC. অর্জনসমূহ
titleD. ব্যক্তিগত জীবন
উত্তর: titleC
স্মলপক্সের জন্য এডওয়ার্ড জেনার ১৮০০সালে প্রথম যে ওষুধ তৈরি করেছিলেন সেটি ছিল পশুপাখিবাহী রোগের জন্য দায়ী বোভিন ভাইরাস থেকে, সেটি একধরনের রোগ সৃষ্টি করেছিল যার নাম কাউপক্স। জেনার খেয়াল করেছিল যে গোয়ালাদের স্মলপক্স প্রতিরোধ করতে পারতো। জেনার 'কাউপক্স' থেকে এক ধরনের সংক্রামক পায় যা মানুষকে স্মলপক্সের বিপরীতে প্রতিরোধ করে। যার ফল স্বরুপ, সারা বিশ্বে ঐ রোগটি লোপ পায় এবং এটির ব্যাপক ব্যবহার হয় ১৯৮১সালে।

সঠিক অনুচ্ছেদ শিরোনাম কোনটি?
titleA. ইতিহাস
titleB. কারণ
titleC. প্রদর্শনী
titleD. ওষুধে ব্যবহার
উত্তর: titleD
তৈমুরের বংশধরদের মধ্যে বাবর ছিলেন একজন অত্যন্ত শিক্ষিত অভিজাত মানুষ। তার সেই শিক্ষিত ও মার্জিত মননের প্রতিফলন এই বই'এ আমরা দেখতে পাই। প্রকৃতি, সমাজ, রাজনীতি ও অর্থনীতি সংক্রান্ত বিষয়ে তার চিন্তা-ভাবনা ও ধ্যান-ধারণাও এই গ্রন্থে প্রতিফলিত হয়েছে। জীবনের নানা বিষয় এবং দিক সম্বন্ধে তিনি আগ্রহী ছিলেন। ফলে এই বইতে শুধুমাত্র আমরা তার ব্যক্তিগত জীবনের নানা ঘটনাবলীর বাইরেও তিনি যেসব অঞ্চলে বাস করেছেন বা নানা সময়ে ভ্রমণ করেছেন, সেই সব অঞ্চলের ইতিহাস ও ভূগোল সম্পর্কেও বহু কিছু জানতে পারি। এছাড়াও তার পরিচিত মানুষদের সম্পর্কেও খুব সুন্দর ও জীবন্ত বিবরণ এই বই'এর এক অন্যতম বৈশিষ্ট্য। ফলে সেই সময়ের ইতিহাসকে জানার পক্ষে তার লেখা এই গ্রন্থটি একটি অত্যন্ত গুরুত্বপূর্ণ ঐতিহাসিক উপাদান হিসেবেই সাধারণভাবে গণ্য করা হয়ে থাকে।

সঠিক অনুচ্ছেদ শিরোনাম কোনটি?
titleA. বিষয়বস্তু
titleB. সংক্ষিপ্তসার
titleC. গুরুত্ব ও অনুবাদ
titleD. ঐতিহাসিক মূল্য
উত্তর: titleB
অক্ষাংশ দ্রাঘিমাংশ বিচারে লাখাই উপজেলা ২৪ ডিগ্রি ১৭ মিনিট ৫ সেকেন্ড উত্তর অক্ষাংশ এবং ৯১ ডিগ্রি ১৬ মিনিট ২৪ সেকেন্ড পূর্ব দ্রাঘিমাংশে অবস্থিত। তিনটি বিভাগের সীমান্তে অবস্থিত এ উপজেলার উত্তরে আছে সিলেট বিভাগের হবিগঞ্জ জেলার বানিয়াচং উপজেলা, দক্ষিণে চট্রগ্রাম বিভাগের ব্রাহ্মনবাড়ীয়া জেলার নাসির নগর উপজেলা এবং হবিগঞ্জ জেলার মাধবপুর উপজেলা, পূর্বে হবিগঞ্জ সদর উপজেলা, পশ্চিমে ঢাকা বিভাগের কিশোরগঞ্জ জেলার অষ্টগ্রাম উপজেলা। বিস্তীর্ণ অঞ্চল জুরে আছে ফসলের মাঠ, হালট, বিল, বর্ষাকালে যা বিল বা হাওড়ে পরিণত হয়। ফসলের মাঠের মাঝে মাঝে আছে হালট, গোচারণ ভূমি।
আয়তনঃ ১১,৭৫৭ একর

সঠিক অনুচ্ছেদ শিরোনাম কোনটি?
titleA. ভৌগলিক উপাত্ত
titleB. গ্রাম ও মৌজা
titleC. জনসংখ্যার উপাত্ত
titleD. শিক্ষা ব্যবস্থা
উত্তর: titleA
ইঁশা খাঁ মসনদ-ই-আল (১৫৩৭-১৫৯৯) এর শাসন আমলে জালাল উদ্দীন মুহাম্মদ আকবর(১৫৫৬-১৬০৫) ছিলেন ভারতের সম্রাট তিনি বঙ্গের উপর তিনি সারা জীবননেও পুর্ন আধিপত্য স্থাপন করতে পারেন নি। সম্রাট আকবর এই অঞ্চলে তার পুর্ন কৃতিত্ব আনার উদ্যোগে নিয়ে একের পর এক অভিজান পরিচালনা করতে থাকেন।এই সকল অভিজান মোকাবেলা করতে ইশা খার বিভিন্ন জমিদারকে সাথে নিয়ে একটি সামরিক বাহিনী গড়ে তোলেন।যাকে ইতিহাসে বারভূইয়া বলা হয়।এই বার ভুইয়ার প্রধান ছিলেন ইশাখান। ভাটির রাজা ইশাখানের নৌবাহিনীকে বলা হতো কারায়। ইসা খার জঙ্গল বাড়ীর আগমন কালে এইসব ব্যবহার এবংকাওনার নদীর উল্লেখ এতে পাওয়া যায়।এই সব নদী পথে যাতায়াতের বর্ণনা রয়েছে।বর্তমানে গাজীপুর জেলা কাপাসিয়া থানা অবস্থিথ এই বানার নদীতে সম্রাট আকবররের প্রেরিত সেনাপতি সাথে ইশা খার কেীশল বাস্তবায়নের জন্য সম্রাট আকবরের বড় সেনাপতি মানসিংহ তার অস্রঘর গড়ে তোলে বর্তমানে তাকে বলা হয় টোক নয়ন বাজার নদীর ঘাট।ইশা খা তার যুদ্ধে যে বানার ব্যবহার করা হয়েছিল তা বর্তমানে বহ্মপুত্র নদী নামে পরিচিত। এর আগে টোক কে বলা হত তওক,তাগমা,তাফেক অতপরে যুদ্ধে অস্রঘর বা অস্র তোটক বা পরিবর্তীতে টোক শব্দে পরিনত হয়।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. ধর্মীয় প্রতিষ্ঠান
titleC. প্রশাসনিক অঞ্চল
titleD. ইতিহাস
উত্তর: titleD
স্যার চার্লস হুইটস্টোন এবং স্যার উইলিয়াম ফদারগিল কুক সর্বপ্রথম বাণিজ্যিকভাবে বৈদ্যুতিক টেলিগ্রাফ যন্ত্র তৈরি করেন। এতে একটি নির্দেশক কাঁটার বিক্ষেপের মাধমে বার্তা পাঠানো হতো। ১৮৩৯ সালের ৯ই এপ্রিল তারিখে গ্রেট ওয়েস্টার্ন রেলওয়ের ২১ কি.মি. দূরত্বে যোগাযোগ স্থাপন করতে এর ব্যবহার শুরু হয়। একই সময়ে আটলান্টিকের অপর পারে স্যামুয়েল মোর্স আলাদাভাবে একটি বৈদ্যুতিক টেলিগ্রাফ যন্ত্র তৈরি করেন এবং ১৮৩৭ সালের ২রা সেপ্টেম্বর জনসমক্ষে উপস্থাপন করেন। কিন্তু যন্ত্রটি সফলভাবে কাজ করতে ব্যর্থ হয়। এরপর তিনি আলফ্রেড় ভেইল নামে একজন বিজ্ঞানীর সঙ্গে সম্মিলিতভাবে আরেকটি যন্ত্র আবিষ্কার করেন যেটি টেলিগ্রাফ বার্তাকে কাগজের ফিতায় সংরক্ষণ করতে পারে। ১৮৩৮ সালের ৬ই জানুয়ারি তাদের এই যন্ত্রটি প্রথমে ৫ কিলোমিটার ও পরে ২৪মে,১৮৪৪ তারিখে ওয়াশিংটন ও বাল্টিমোরের মাঝে ৬৪ কি.মি. দূরত্বে সফলভাবে কাজ করে। তারা তাদের এই যন্ত্রটি পেটেন্ট করেন। ১৮৫১ সালের মধ্যে যুক্তরাষ্ট্রে ২০,০০০ মাইল দীর্ঘ টেলিগ্রাফ লাইন স্থাপিত হয়। ১৮৬৬ সালে প্রথম সফলভাবে আটলান্টিকের দু'প্রান্তের মাঝে টেলিগ্রাফ সংযোগ স্থাপিত হয়। এর পুর্বে ১৮৫৭ ও ১৮৫৭ সালেও এ সংযোগ স্থাপন করা হয়েছিল, কিন্তু কয়েকদিন বা কয়েক সপ্তাহ পরেই তা অচল হয়ে পড়ে।

১৮৫৭ সালে আলেক্সান্ডার গ্রাহাম বেল টেলিফোন আবিষ্কার করেন। অবশ্য এর আগে ১৮৪৯ সামে অ্যান্টোনিও মেউচ্চি একটি যন্ত্র আবিষাক্র করেন যার মাধ্যমে লাইনের মধ্য দিয়ে বৈদ্যুতিকভাবে কন্ঠ প্রেরণ করা যেত। এই যন্ত্রটি শব্দবৈদ্যুতিক প্রভাবের উপর নির্ভর করত। কিন্তু এই যন্ত্রটি ব্যবহার করা অসম্ভব ছিল কারণ ব্যবহারকারীকে গ্রাহক যন্ত্রটি মুখে ঢুকিয়ে কথা শুনতে হত।

১৮৭৮ ও ১৮৭৯ সালে আটলান্টিকের উভয় পারে নিউ হ্যাভেন ও লন্ডোন শহরে বাণিজ্যিক টেলিফোন ব্যবস্থা চালু হয়। এই ব্যবস্থা চালু করার জন্য আলেক্সান্ডার বেল উভয় দেশেই পেটেন্ট লাভ করেন। এরপর অতি দ্রুত প্রযুক্তির প্রসারণ হয়। ১৮৮০ সালের মধ্যে যুক্তরাষ্ট্রের প্রধান শহরগুলোতে এক্সচেঞ্জ এবং আন্তঃশহর টেলিফোন লাইন স্থাপিত হয়। সংযোগ স্থাপন করার জন্য সুইচিং প্রযুক্তিও উন্নত হয়। তা সত্বেও আটলান্টিকের দু'পারের মাঝে কন্ঠ আদান প্রদান করা সম্ভব ছিল না। ১৯২৭ সালের ৭ই জানুয়ারি প্রথম বেতার সংযোগের মাধ্যমে কন্ঠ যোগাযোগ স্থাপিত হয়। ১৯৫৬ সালের ২৫শে সেপ্টেম্বর ট্রান্স-আটলান্টিক-টেলিফোন লাইন স্থাপিত হওয়ার আগ পর্যন্ত দুই ভুখন্ডের মাঝে কোন তার সংযোগ ছিল না। এই টেলিফোন লাইন্টিতে ৩৬টি টেলিফোন সার্কিট ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রাচীন যুগের যোগাযোগ ব্যবস্থা
titleC. টেলিগ্রাফ ও টেলিফোন
titleD. বেতার ও টেলিভিশন
উত্তর: titleC
কিছু লোভা তিব্বতি ভাষা জানে। অতীতে, যখন কোন লেখার পদ্ধতি ছিল না, তখন লোভারা তাদের ইতিহাসকে তাদের বংশধরদের জানিয়ে রক্ষা করত। তাদের সংস্কৃতিতে অবদান অনেক। তাদেরকে ভারতের উত্তর-পূর্বে "বোকার" নামে জানা যায় এবং তাদেরকে অরুণাচল প্রদেশের পিদিতে পাওয়া যায়। তাদের মূল বংশধর হলো অবোতানি। সকল বোকার গোষ্ঠী রামডুং, রামগো এবং রামগুতে উৎপন্ন হয়েছে। তাদের ভাইয়েরা হলো গালো, রামো এবং তাগিন।

তারা তিব্বতিদের সাথে বিভিন্ন জিনিস যেমন ভাল্লুকের নখ, প্রাণীদের চামড়া, মুখোষ বিক্রি করতো এবং তিব্বতিদের কাছ থেকে চাষের জিনিসপত্র, উল, লবণ, কাপড় কিনত। যার কারণে তাদের পোশাকে তিব্বতি নকশা রয়েছে।

দেবতাদের খুশি করার জন্য রেহ নামে এক ধরনের অনুষ্ঠান আয়োজন করা হতো, সংস্কৃতিগতভাবে বিশ্বাস করা হতো তারা শান্তি ও উন্নয়ন নিয়ন্ত্রণ করে।

লোভা ছেলেদেরকে অল্প বয়সে শিকারের প্রশিক্ষণ দেয়া হয়। নারীরা তাদের পিতা ও স্বামীদের থেকে কোন সম্মান পেত না।

লোভারা একটি উষ্ণ আবহাওয়া অনুভব করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. রন্ধনশৈলী
titleC. পোশাক এবং পরিচ্ছেদ
titleD. সংস্কৃতি এবং ধর্ম
উত্তর: titleD
উপজেলায় মোঠ দুগ্ধ খামার ৩১১ টি যার মধ্যে ২৭৮ টি নিবন্ধিত ও ৩৩ টি অনিবন্ধিত। মহিষের ১৭ টি অনিবন্ধিত খামার রয়েছে। ছাগলের ২৩ টি খামারের মধ্যে ১০ টি নিবন্ধিত আর ১৩ টি অনিবন্ধিত। ভেড়া পালনের খামার সংখ্যা ১৫০ টি যার মধ্যে ১২৫ টির নিবন্ধন আছে ২৫ টি অনিবন্ধিত। লেয়ারের খামার আছে ১৯১ টি ১৬১টি নিবন্ধিত। এছাড়া ৮৯ টি ব্রয়লার এবং ২৯ টি হাঁস পালন খামার রয়েছে।

সঠিক অনুচ্ছেদ শিরোনাম কোনটি?
titleA. রবি মৌসুম
titleB. প্রাণী পালন
titleC. সেচ ব্যবস্থা
titleD. উপজেলা সমাজ সেবা কার্যক্রম
উত্তর: titleB
১৯৯০-এর দশকের গোড়ার দিকে ইউজনেট নিউজগ্রুপগুলি সংকীর্ণ ব্যান্ডউইথের উপরে চিত্র ভাগ করে নেওয়ার প্রাথমিক উপায় সরবরাহ করেছিল। নব্বইয়ের দশকের গোড়ার দিকে পোস্টের সংখ্যা দ্রুত বৃদ্ধি পেয়েছিল তবে চিত্রের গুণমান পোস্ট করা যেতে পারে এমন ফাইলগুলির আকারের সীমাবদ্ধ ছিল।

পর্নোগ্রাফিক চিত্রগুলি ছড়িয়ে দেওয়ার জন্যও এই পদ্ধতিটি ব্যবহৃত হত, যা সাধারণত প্রাপ্তবয়স্ক ম্যাগাজিনগুলি থেকে স্ক্যান করা হত। এই ধরনের বিতরণটি সাধারণত বিনামূল্যে ছিল (ইন্টারনেট অ্যাক্সেসের জন্য ফি ব্যতীত) এবং অজানা পরিচয় সরবরাহ করেছিল। বেনামে এটি কপিরাইট বিধিনিষেধ উপেক্ষা করার পাশাপাশি আপলোডার এবং ডাউনলোডারদের পরিচয় সুরক্ষিত করে। এই সময়সীমার চারপাশে অশ্লীল বুলেটিন বোর্ড সিস্টেমগুলি যেমন রাস্টি এন এডি'র মাধ্যমেও অশ্লীল চিত্র বিতরণ করা হয়েছিল। এই বিবিএস ব্যবহারকারীদের অ্যাক্সেসের জন্য চার্জ করতে পারে, যা প্রথম বাণিজ্যিক অনলাইন পর্নোগ্রাফির দিকে নিয়ে যায়।

সঠিক অনুচ্ছেদ শিরোনাম কোনটি?
titleA. পুরুষ ও মহিলা দর্শক
titleB. ইউজনেট গ্রুপ
titleC. আইনি অবস্থা
titleD. ওয়ার্ল্ড ওয়াইড ওয়েবের আগে
উত্তর: titleB
বৈশ্বিক অর্থনৈতিক মন্দাকালীন ২০০৮ সালে জাপানের প্রকৃত মোট দেশজ উতপাদন ০.৭% কমে যায় এবং পরের বছর তা আরও মারাত্মক হারে ৫.২% কমে। অন্যদিকে, ২০০৮ সালে বৈশ্বিক প্রকৃত মোট দেশজ উৎপাদন ৩.১% বৃদ্ধি পায় এবং ২০০৯ সালে ০.৭% কমে। ২০০৮ থেকে ২০০৯ সালে জাপান থেকে মার্কিন যুক্তরাষ্ট্রে রপ্তানি ২৭% কমে এবং ৭৪৬.৫ বিলিয়ন মার্কিন ডলার থেকে কমে দাঁড়ায় ৫৪৫.৩ বিলিয়ন ডলারে। ২০১৩ সালে জাপানের মোট দেশজ আয় ১৯৯১ সালের অবস্থায় এসে দাঁড়ায় এবং নিক্কেই ২২৫ স্টক মার্কেট ইনডেক্স তৃতীয় স্থানে অবস্থান করে।

সঠিক অনুচ্ছেদ শিরোনাম কোনটি?
titleA. আবেতত্ত্বের পূর্বে বৈশ্বিক অর্থনৈতিক অবস্থা
titleB. প্রভাব
titleC. পটভূমি
titleD. আবেতত্ত্বের পূর্বে জাপানের অর্থনৈতিক অবস্থা
উত্তর: titleA
বৃহত্তর সিলেট অঞ্চলের মুক্তিযুদ্ধ সংগঠনে হবিগঞ্জের নেতৃবৃন্দ অগ্রণী ভূমিকা পালন করেন। যুদ্ধ শুরু হওয়ার পূর্বে এডভোকেট মোস্তফা আলী এমএনএ, কমান্ড্যান্ট মানিক চৌধুরী এমএনএ, লেঃ কর্ণেল (অব.) এম.এ. রব এমএনএ, এনামুল হক মোস্তফা শহীদ এমপিএ, মৌলানা আসাদ আলী এমপিএ, ডা. আবুল হাসিম এমপিএ, শ্রী গোপাল কৃষ্ণ মহারত্ন এমপিএ, আব্দুল আজিজ চৌধুরী এমপিএ, এডভোকেট আফছর আহমদ, এডভোকেট চৌধুরী আব্দুল হাই, এডভোকেট সৈয়দ আফরোজ বখত, এডভোকেট মো. জনাব আলী, শ্রী কৃপেন্দ্র বর্মণ, মো. ইয়াকুত চৌধুরী প্রমুখের সমন্বয়ে গঠিত হয় সর্বদলীয় সংগ্রাম পরিষদ। এই পরিষদের সমন্বয়ক হিসাবে গঠিত হয় ছাত্র সংগ্রাম পরিষদ।

সঠিক অনুচ্ছেদ শিরোনাম কোনটি?
titleA. অর্থনীতি
titleB. নদ-নদী
titleC. মুক্তিযুদ্ধে বানিয়াচং
titleD. প্রশাসনিক এলাকা
উত্তর: titleC
গ্রুপ পর্বের সকল খেলায় জয়ী হয়ে শ্রীলঙ্কা দল সেমি-ফাইনালে খেলার যোগ্যতা অর্জন করে। মালয়েশিয়ার বিপক্ষে ৭ উইকেটে, জামাইকার বিপক্ষে ৬৭ রানে ও জিম্বাবুয়ের বিপক্ষে নাটকীয়ভাবে ১ উইকেটে জয় পায় শ্রীলঙ্কা দল।

গ্রুপের অন্য খেলায় জিম্বাবুয়ে জামাইকাকে ৪ উইকেটে ও মালয়েশিয়াকে ২২১ রানের বিরাট ব্যবধানে হারায়। নামমাত্র খেলায় জামাইকা মালয়েশিয়াকে ৬ উইকেটে পরাভূত করে।

সঠিক অনুচ্ছেদ শিরোনাম কোনটি?
titleA. এ-গ্রুপ
titleB. খেলার ধরণ
titleC. সেমি-ফাইনাল
titleD. অংশগ্রহণকারী দল
উত্তর: titleA
১৯৫২ সালে ডোমিনা সি. জালবার্ট বহু সেলবিশিষ্ট নিয়ন্ত্রিত গ্লাইডিং প্যারাশুট এবং পার্শ্বিক উড্ডয়নের নিয়ন্ত্রণ ক্ষমতার উন্নয়ন করেন৷

১৯৫৪ সালে ওয়াল্টার নিওমার্ক ধারণা করেছিলেন(ফ্লাইট ম্যাগাজিন এর একটি লেখায়)এমন একটা সময় আসবে যখন একজন গ্লাইডার পাইলট পাহাড়ের উপর হতে কিংবা ঢালের মাথা হতে গ্লাইডার নিয়ে ঝাপিয়ে পড়ে আকাশে উড্ডয়ন করবে৷

কানাডিয়ান ডোমিনা জালবার্ট প্যারাফয়েল আবিস্কার করেন, যা এরোফয়েল আকৃতির সেল সংযোগে তৈরি করা হয়েছিল৷ তিনি ১৯৬৩ সালের ১০ জানুয়ারী ইউএস পেটেন্ট নং ৩১৩১৮৯৪ জমা করেন৷

প্রায় একই সময়ে ডেভিড বারিশ নাসা স্পেস ক্যাপসুল এর উন্নয়নের জন্য “সেইল উইং”(সিঙ্গেল-সারফেস উইং)এর উন্নতিকরণের কাজ করছিলেন-“এই সেইল উইং কেমন কাজ করবে তা পরীক্ষা করে দেখার জন্য ঢাল হতে তা উড্ডয়নের পরীক্ষা করার প্রয়োজনীয়তা দেখা দেয়৷” ১৯৬৫ সালের সেপ্টেম্বরে নিউইয়র্কের হান্টার মাউন্টেন এর উপর পরীক্ষা করে দেখার পর তিনি স্কি রিসোর্টগুলোর জন্য গ্রীষ্মকালীন স্পোর্টস হিসাবে স্লপ সোয়ারিং বা ঢাল হতে উড্ডয়ন এর প্রচারনা শুরু করেন৷

সঠিক অনুচ্ছেদ শিরোনাম কোনটি?
titleA. ইতিহাস
titleB. হারনেস
titleC. ডানা
titleD. ভেরিয়োমিটার
উত্তর: titleA
১৯৮১ সাল থেকে মার্কিন যুক্তরাষ্ট্রের সার্জন জেনারেল গর্ভবতী মহিলাদেরকে গর্ভধারণের পরবর্তী পর্যায়গুলোতে যেন মদ পান থেকে বিরত থাকে সে ব্যাপারে সতর্ক প্রদান করা শুরু করে। ২০১৫ সালে আমেরিকান অ্যাকাডেমি অফ পেডিয়াট্রিক্স একগুচ্ছ সুপারিশমালা প্রকাশ করে: "গর্ভাবস্থায় যে কোনও পরিমাণ মদ গ্রহণ করা নিরাপদ বলে মনে করা উচিত নয়; গর্ভাবস্থায় কোন পর্যায় মদ পান করার জন্য নিরাপদ নয়; সব ধরণের মদ - বিয়ার, ওয়াইন, এবং লিকার সব ধরণেই একই পরিমাণ ঝুঁকি রয়েছে এবং বিঞ্জ ড্রিংক উন্নয়নশীল ভ্রূণের ক্ষেত্রে বিশাল ঝুঁকি সৃষ্টি করে।" গর্ভাবস্থায় অল্প পরিমাণে মদের প্রভাবে কতখানি ক্ষতি হতে পারে সে সম্পর্কে সম্পূর্ণ ধারণা না থাকার কারণে বিশ্ব স্বাস্থ্য সংস্থা গর্ভাবস্থায় মদ পান থেকে সম্পূর্ণ বিরত থাকার পরামর্শ দেয়। ন্যাশনাল ইনস্টিটিউট ফর হেলথ অ্যান্ড ক্লিনিকাল এক্সেলেন্স গর্ভধারণের প্রথম তিন মাস মহিলাদেরকে মদ্যপান থেকে বিরত থাকার পরামর্শ দেয়, আর মহিলারা যদি পান করতেই চান তবে প্রতি সপ্তাহে এক বা দুইবারের বেশি এক বা দুইবারের বেশি নয়।

সঠিক অনুচ্ছেদ শিরোনাম কোনটি?
titleA. ভ্রূণতত্ত্ব
titleB. জনস্বাস্থ্য সুপারিশ
titleC. বিতর্ক
titleD. চিকিৎসা
উত্তর: titleB
উপরিউক্ত অবস্থা চলতে থাকে ১৯৬০ এর দশক পযর্ন্ত। আইবিএম যা তখন কিনা একটি নেতৃত্ব স্থানীয় হার্ডওয়্যার প্রস্তুত প্রতিষ্ঠান তাদের সমস্ত শ্রম ও চেষ্টা নিয়োগ করে সিস্টেম/৩৬০ সিরিজ মেশিন তৈরীতে। এই সিরিজের প্রত্যেকটি মেশিন একই নির্দেশনা এবং ইনপুট/আউটপুট ব্যবস্থা মেনে চলে। আইবিএম'র মনোভাব ছিল এইসব মেশিনগুলোর জন্য একটি সম্পূর্ন আলাদা একটি অপারেটিং সিস্টেম ওএস/৩৬০ ব্যবহার করা যা এই সিরিজের সবগুলোতে চলবে। এ কাজটি করতে গিয়ে আইবিএম যে সমস্যার মুখোমুখি হয় তা ঐতিহাসিক এবং এটি বনর্না করা আছে ফ্রেড ব্রুকস এর দি মিথিক্যাল ম্যান-মানথ্ বইয়ে বর্তমানে যেটা সফটওয়্যার ইন্জিনিয়ারিং এর জন্য একটি ক্লাসিক বই। উদ্ভূত সমস্যার কারণে সফটওয়্যার তৈরী লম্বা সময়ের জন্য বাধাগ্রস্থ হয়। ফলে একটি মাএ অপারেটিং সিস্টেমের বদলে আমরা দেখতে পাই বিভিন্ন ধরনের অপারেটিং সিস্টেম যেগুলো আসলে ওএস/৩৬০ প্রযেক্ট এর আওতায় বা ঔ প্রযেক্ট এর জন্য প্রস্তুতকৃত।

এসব অপারেটিং সিস্টেমগুলোর মধ্যে দুটো অপারেটিং সিস্টেম বেশি সময় ধরে রাজত্ব করেছেঃ


আইবিএম তার আগের মেশিনগুলোর সাথে পুরোপুরি উপযোগী অপারেটিং সিস্টেম তৈরী ভালভাবে মেনে চলে যাতে করে ষাটের দশকের তৈরী করা প্রোগ্রামগুলো নতুন গুলোর সাথে খাপখেতে পারে। আইবিএম টিএসএস/৩৬০ ও তৈরী করে যা একটি টাইম শেয়ারিং সিস্টেম কিন্তু তারা এটি অফিশিয়ালি কখনো দাবি করেনি।

সঠিক অনুচ্ছেদ শিরোনাম কোনটি?
titleA. আইবিএম এর অপারেটিং সিস্টেমগুলো
titleB. অন্যান্য মেইনফ্রেম অপারেটিং সিস্টেমগুলো
titleC. ৮-বিটের হোম কম্পিউটারগুলো এবং গেমিং কনসোলগুলো
titleD. হোম কম্পিউটার
উত্তর: titleA
আয়মান আল-জাওয়াহিরি কমপক্ষে চারটি বিয়ে করেছিলেন। স্ত্রীদের মধ্যে আযযা আহমাদ নোয়ারি এবং উমায়মা হাসান সম্পর্কেই কমবেশি জানা যায়।

১৯৭৮ সালে আল-জাওয়াহিরি আযযা আহমাদের সাথে প্রথম বিয়ে করেন। আযযা তখন কায়রো বিশ্ববিদ্যালয়ের দর্শনের ছাত্রী ছিলেন। অপেরা স্কয়ারে একটি আন্তর্জাতিক মানের হোটেলে বিবাহানুষ্ঠান অনুষ্ঠিত হয়। অনুষ্ঠানটি অত্যন্ত রক্ষণশীল পরিবেশে, পুরুষ-মহিলাদের পৃথক পৃথক স্থান, এবং কোন গানবাজনা বা ফটোগ্রাফি কিংবা আলোকসজ্জা ছাড়াই অনুষ্ঠিত হয়। অনেক বছর পরে, টুইনটাওয়ারে আক্রমণের কারণে যখন অক্টোবর ২০০১-এ যুক্তরাষ্ট্র আফগানিস্তান আক্রমণ করে, তখন পর্যন্তও আযযা ধারণাও করতে পারেননি, তার স্বামী আল-জাওয়াহিরি শেষ দশকে একজন জিহাদি আমির হিসেবে আবির্ভূত হয়েছেন। ২০১২ সালে উমায়মা হাসান (আল-জাওয়াহিরির স্ত্রীদের একজন) আরব বসন্তে মুসলিম নারীদের অগ্রসর ভূমিকায় অভিনন্দন জানিয়ে ইন্টারনেটে বিবৃতি দেন।

আল-জাওয়াহিরি এবং তার স্ত্রী আযযার পাঁচ কন্যা এবং এক পুত্র জন্মগ্রহণ করে। ফাতিমা (জন্ম: ১৯৮১), উমায়মা (জন্ম: ১৯৮৩), নাবিলা (জন্ম: ১৯৮৬), খাদিজা ও মুহাম্মাদ (যমজ, জন্ম: ১৯৮৭), আয়িশা (জন্ম: ১৯৯৭)। আয়িশার ডাউন সিনড্রোম রোগ থাকার কথা জানা যায়। ২০০৪ সালে আবু যুবায়দাকে জল নিপীড়ন করলে তিনি জবানবন্দী দেন যে, আবু তুরাব আল-উরদুনি আয়মান আল-জাওয়াহিরির কোন এক কন্যাকে বিবাহ করেছেন।

২০০৫ সালের প্রথমার্ধে আল-জাওয়াহিরির জীবিত তিন স্ত্রীর একজন "নাওওয়ার" নামীয় একটি কন্যাসন্তান জন্ম দেন। 

টুইনটাওয়ারে আক্রমণের পর, ডিসেম্বর ২০০১-এর শেষদিকে আয়মান আল-জাওয়াহিরির প্রথম স্ত্রী আযযা এবং তার দুই সন্তান মুহাম্মাদ এবং আয়িশা আফগানিস্তানে আমেরিকান সৈন্যবাহিনীর বিমানহামলায় নিহত হন।

আমেরিকান বোমা বিস্ফোরণের পর গারদেজে তালিবান নিয়ন্ত্রিত দালানের ধ্বংসাবশেষে মেহমানখানার ছাদের নিচে আটকে পড়েছিলেন। তার শালীনতার জন্য আফসোস! তিনি "খনন করে তাকে বের করে আনতে" প্রত্যাখ্যান করেন। কারণ, কোন পুরুষ তাকে দেখে ফেলতে পারে। এবং তিনি তার সেদিনের আঘাতেই মারা যান। তার সন্তান মুহাম্মাদও একই আক্রমণে নিহত হয়। ডাউন সিনড্রোমে আক্রান্ত তার কন্যা আয়িশা বোমা হামলায় আঘাতপ্রাপ্ত না হলেও রাতের শৈত্যাধিক্যের কারণে মারা যায়। তখন আফগান উদ্ধারকর্মীরা তার মাতা আযযাকে বাঁচাতে ব্যস্ত ছিল।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. দেশভিত্তিক
titleC. পেশা
titleD. বিবাহ এবং সন্তানাদি
উত্তর: titleD
অ্যাডামস নদীর প্রধাণ অংশ উত্তর-পূর্ব এলাকার মনাশী রেঞ্জে প্রায় ২,০০০ মিটারের হিমবাহ তৈরী করে। অ্যাডামস নদীর উচ্চ জলাভূমি দক্ষিণ-পশ্চিম দিক হয়ে টুমটুম এবং মাইকা লেকের মধ্য দিয়ে প্রবাহিত হয়ে গেছে। এই নদীর একটি নদীপ্রপাত রয়েছে। এই নদীটি টুমটুম লেকের নিচে অবস্থিত প্রপাতের উপর দিয়ে বয়ে যায়। এই নদীটি নির্দিষ্ট বিভাগে প্রতি কিলোমিটারে ৫ মিটার ঝরে প্রবাহিত হয়। এভাবে ৯৪ কিলোমিটার প্রবাহিত হবার পর নদীটি স্যুসোয়াপ-এ প্রবেশ করে।

অ্যাডামস লেক এর উত্তর-দক্ষিণ অক্ষ বরাবর প্রায় পর্যন্ত বিস্তৃত। অর্থাৎ, এর দৈর্ঘ্য ৭২ কিলোমিটার। আর এই লেকের গভীরতা সর্বোচ্চ ৪৫৭ মিটার বা ১,৪৯৯ ফুট। গভীরতার দিক থেকে এই লেকটি পৃথিবীর ২৪তম গভীর লেক নিম্নতর অ্যাডামস নদী অ্যাডামস লেকের সবচেয়ে দক্ষিণ দিক থেকে শুরু করে একটি সংকীর্ণ উপত্যকা'র মধ্য দিয়ে ১১ কিলোমিটার পর্যন্ত প্রবাহিত হয় এবং স্যুসোয়াপ লেকের কাছাকাছি স্থান দিয়ে সংকীর্ণ উপত্যাকা থেকে বেরিয়ে গেছে।

সঠিক অনুচ্ছেদ শিরোনাম কোনটি?
titleA. উদ্ভিদকুল
titleB. উপনদী
titleC. ইতিহাস
titleD. গতিপথ
উত্তর: titleD
"টাংসু নাগা"রা আহোম রাজ্যে বারে বারে আক্রমণ করে জন-ধনের হানি করেছিল। তাঁরা কাছের নাগা জাতিগুলিকে আক্রমণ করেছিল। তাদের একটি জাতি "অখম্পা নগা" চুচেনফাকে তরোয়াল প্রদান করে দলে নেয়। তাঁরা টাংসু নাগাদের বিরুদ্ধে পদক্ষেপ নিতে স্বর্গদেউকে অনুরোধ করে। চুচেনফা ততালিক সৈন্য তৈরি করে নিজে নেতৃত্ব দিয়ে টাংসু নাগার বিরুদ্ধে অভিযান চালান। তুমুল যুদ্ধে আহোমদের ১৪০ জন সৈনিকদের প্রাণ যায় যদিও শেষে তাঁরা নাগাদের পরাস্ত করে। অন্য এক সূত্রের মতে আহোমরা যুদ্ধে প্রায় পরাজয় বরণ করে পিছিয়ে গিয়েছিল। তখন বংরুকিয়া গোহাঁ সৈন্য সাজিয়ে পুনরায় টাংসু নাগাদের আক্রমণ করে পরাস্ত করেন। আহোম টাংসু নাগাদের গাঁগুলি ধ্বংস করে তাঁদের শরণাগত হতে বাধ্য করেন।

সঠিক অনুচ্ছেদ শিরোনাম কোনটি?
titleA. শংকরদেবর জন্ম
titleB. টাংসু নাগার বিরুদ্ধে অভিযান
titleC. রাজত্বকাল
titleD. পূর্বপুরুষ এবং সিংহারোহণ
উত্তর: titleB
১৯৪৯ খ্রিষ্টাব্দের নভেম্বর মাসে ঢাকার ৮২ মিউনিসিপ্যাল অফিস স্ট্রিট, লক্ষ্মীবাজারে হলি ক্রসের সিদ্ধান্ত অনুসারে রোমান ক্যাথলিক পাদ্রি সম্প্রদায় কর্তৃক নটর ডেম কলেজ প্রতিষ্ঠিত হয়। পরবর্তীতে ১৯৫০ খ্রিষ্টাব্দের ডিসেম্বরে ৬১/১ সুভাষ বোস এভিনিউ, লক্ষ্মীবাজারে প্রতিষ্ঠানটি স্থানান্তরিত হয়। প্রথমদিকে সেন্ট গ্রেগরিজ কলেজ নামে পরিচিত ছিল, যা ছিল সেন্ট গ্রেগরিজ স্কুলের পরিবর্ধন। ১৯৫৪ খ্রিষ্টাব্দে এটি আরামবাগে স্থানান্তর করা হয়। তখন এটির নামকরণ করা হয় নটর ডেম কলেজ।১৯৫৪ খ্রিষ্টাব্দে কার্ডিনাল ভ্যালেরিয়ান গ্রাসিয়াস নটর ডেম কলেজের ভিত্তিপ্রস্তর স্থাপন করেন।

কলেজটি প্রথমে কলা ও বাণিজ্য বিষয়ে পড়ালেখা চালু করলেও পরবর্তীতে ১৯৫৫ খ্রিষ্টাব্দে বি.এ এবং ১৯৬০ খ্রিষ্টাব্দে বি.এস.সি চালু করে। ১৯৫০ খ্রিষ্টাব্দে নটর ডেম কলেজ, ঢাকা বিশ্ববিদ্যালয়ের অধিভুক্ত হয়ে ১৯৫৯ খ্রিষ্টাব্দে তৎকালীন পূর্ব পাকিস্তানের বিভিন্ন বিশ্ববিদ্যালয়ের পরীক্ষাসমূহে নজরকাড়া সাফল্য অর্জন করে এবং তৎকালীন পূর্ব পাকিস্তানের মধ্যে সেরা কলেজ হিসেবে স্বীকৃতি পায়। বর্তমানে এটি দেশের প্রথম সারির কলেজের মধ্যে পরিগণিত হয়।
সঠিক অনুচ্ছেদ শিরোনাম কোনটি?
titleA. কলেজের সময়-সূচি
titleB. মুক্তিযুদ্ধ ও তৎপরবর্তী ইতিহাস
titleC. ইতিহাস
titleD. প্রকৃতি ও পরিবেশ
উত্তর: titleC
১৯৭১ সালে বাংলাদেশের মুক্তিযুদ্ধ চলাকালে সোভিয়েত ইউনিয়ন মুক্তিবাহিনীকে আর্থিক ও সামরিক সহায়তা প্রদান করে। বাংলাদেশের স্বাধীনতার পর প্রথম কয়েক বছর দেশ দু'টির মধ্যে সুসম্পর্ক বজায় থাকে। কিন্তু ১৯৭৫ সালের পর বাংলাদেশে রাজনৈতিক পটপরিবর্তনের প্রেক্ষাপটে আফগানিস্তানে সোভিয়েত সৈন্য প্রবেশসহ বিভিন্ন ইস্যু নিয়ে উভয় দেশের মধ্যে সম্পর্কের অবনতি ঘটে। তবে সোভিয়েত ইউনিয়নের পতনের পর রাশিয়ার সঙ্গে বাংলাদেশের সৌহার্দ্যপূর্ণ সম্পর্ক স্থাপিত হয়। বর্তমানে রাশিয়া ও বাংলাদেশের মধ্যে ঘনিষ্ঠ রাজনৈতিক ও সামরিক সম্পর্ক বিদ্যমান।

সঠিক অনুচ্ছেদ শিরোনাম কোনটি?
titleA. কম্বোডিয়া
titleB. উজবেকিস্তান
titleC. জর্জিয়া
titleD. বাংলাদেশ
উত্তর: titleD
প্রতিটি ইলেকট্রন একটি ঋণাত্মক তড়িৎ আধান বহন করে। এটি তড়িৎ-চুম্বকীয় মিথষ্ক্রিয়ায় অংশগ্রহণ করে। পারমাণবিক কেন্দ্রীনের (নিউক্লিয়াসের) সঙ্গে একত্র হয়ে ইলেকট্রন পরমাণু তৈরি করে এবং এর রাসায়নিক বন্ধনে অংশগ্রহণ করে। মূলত ইলেকট্রন চলাচলের ফলেই কঠিন পরিবাহীতে বিদ্যুতের প্রবাহ ঘটে। ইলেকট্রনের স্পিন ও ইলেকট্রন প্রবাহের বর্তুলতা (চক্রাকার প্রবাহ) বা ত্বরণের জন্য চৌম্বকত্ব তৈরি হয়।

সঠিক অনুচ্ছেদ শিরোনাম কোনটি?
titleA. শ্রেণীবিভাগ
titleB. থমসনের পরীক্ষা
titleC. বৈশিষ্ট্য ও আচরণ
titleD. প্রাথমিক পর্যায়
উত্তর: titleC
সর্বশেষ একাদশ কংগ্রেস অনুষ্ঠিত হয় ২০১৬ সালের ২৮-৩১ অক্টোবর। ২৮ অক্টোবর ঐতিহাসিক সোহরাওয়ার্দী উদ্যানে উদ্বোধনী অনুষ্ঠান হয়। এরপর মহানগর নাট্যমঞ্চে কংগ্রেসের কাউন্সিল অধিবেশন অনুষ্ঠিত হয়। কংগ্রেসে পুনরায় মুজাহিদুল ইসলাম সেলিমকে সভাপতি ও সৈয়দ আবু জাফর আহমদকে সাধারণ সম্পাদক করে সিপিবি কেন্দ্রীয় কমিটি গঠন করা হয়। পরবর্তীতে সৈয়দ আবু জাফর আহমদ স্বাস্থ্যগত কারণে অব্যাহতি নিলে মোঃ শাহ আলম দলের সাধারণ সম্পাদক হিসেবে নির্বাচিত হন।


সঠিক অনুচ্ছেদ শিরোনাম কোনটি?
titleA. একাদশ কংগ্রেস
titleB. খুলনা সিটি কর্পোরেশন
titleC. নীতি ও কৌশলসমূহ
titleD. বরিশাল সিটি কর্পোরেশন
উত্তর: titleA
উন্নয়নমূলক পদ্ধতির বিষয়টি মূলত এরিখ নিউম্যানের ("অরিজিনস অফ কনশাস" এবং "অরিজিনস অফ দ্য চাইল্ড") সাথে সম্পর্কিত। জুঙ্গ তাঁর শিক্ষার্থী নিউম্যানকে কৃতিত্ব দিয়েছেন তাঁর (জুঙ্গ) তত্ত্বকে পৌরাণিক পদ্ধতির উপর ভিত্তি করে উন্নয়নের আদর্শে এগিয়ে নিয়ে যাওয়ার জন্য। তিনি তিনটি বিস্তৃত কল্পকাহিনী বর্ণনা করেছেন : সৃষ্টি, বীর এবং শ্রেষ্ঠতা। জুঙ্গিয়ান তত্ত্বের সম্প্রসারণের কৃতিত্বও মাইকেল ফোর্ডহ্যাম এবং তাঁর স্ত্রী ফ্রিডা ফোর্ডহ্যামকে দেওয়া হয়েছে। এটিকে ঐতিহ্যবাহী জুঙ্গিয়ান বিশ্লেষণ এবং মেলানিয়া ক্লিনের বস্তুর সম্পর্ক তত্ত্বের মধ্যে একটি সেতু হিসাবে বিবেচনা করা যেতে পারে। লেইংস এবং গুডহার্টের কথাও প্রায়ই উল্লেখ করা হয়। স্যামুয়েলস (১৯৮৫) জে রেডফার্ন, রিচার্ড কারভালহো এবং নিজেকে (অ্যান্ড্রু স্যামুয়েলস) উন্নয়নমূলক পদ্ধতির প্রতিনিধি হিসাবে বিবেচনা করেছেন। স্যামুয়েলস লিখেছেন ধ্রুপদী থেকে কীভাবে এই পদ্ধতি আলাদা হয়। এখানে নিজেকে কম জোর দিয়ে ব্যক্তিত্বের বিকাশে আরও জোর দেওয়া হয়; তিনি আরও লিখেছেন, চিকিৎসা করার ক্ষেত্রে, ধ্রুপদী বা মৌলিক আদর্শগত পদ্ধতির তুলনায় স্থানান্তর এবং প্রতি-স্থানান্তরের প্রতি আরও বেশি জোর দেওয়া হয়।

সঠিক অনুচ্ছেদ শিরোনাম কোনটি?
titleA. ক্রমবিকাশী
titleB. ধ্রুপদী
titleC. জটিলতা
titleD. সংক্ষিপ্ত বিবরণ
উত্তর: titleA
১৮শ শতাব্দীর মধ্যভাগে বাংলায় ব্রিটিশ ইস্ট ইন্ডিয়া কোম্পানির শাসনের সূত্রপাত হয়। এরপর উত্তর ভারতে বেশ কয়েকটি যুদ্ধের পর উত্তরপ্রদেশ ভূখণ্ড ব্রিটিশদের অধীনে আসে। আজমির ও জয়পুর এই উত্তরাঞ্চলীয় প্রদেশের অন্তর্ভুক্ত হয় এবং এর নামকরণ করা হয় (আগ্রার) ‘উত্তরপশ্চিম প্রদেশ’। পরবর্তীকালে উত্তরপ্রদেশ ভূখণ্ডে ব্রিটিশ ভারতের পঞ্চম বৃহত্তম প্রদেশটি গঠিত হলেও সেই সময় ব্রিটিশ ভারতীয় সাম্রাজ্যে আগ্রার উত্তরপশ্চিম প্রদেশ ছিল ক্ষুদ্রতম প্রদেশ। এই প্রদেশের রাজধানী দুবার আগ্রা ও এলাহাবাদের মধ্যে পরিবর্তিত হয়।

উত্তর ভারতে ব্রিটিশ শাসনে অসন্তুষ্ট হয়ে একাধিক বিদ্রোহ দানা বাঁধে। মিরাট ক্যান্টনমেন্টে নিযুক্ত বেঙ্গল রেজিমেন্টের সেপাই মঙ্গল পাণ্ডেকে এই বিদ্রোহের সূচনা ঘটানোর কৃতিত্ব দেওয়া হয়। পরবর্তীকালে এই বিদ্রোহ সিপাহি বিদ্রোহ নামে পরিচিত হয়। এই বিদ্রোহ ব্যর্থ হওয়ার পর ব্রিটিশরা সর্বাধিক বিদ্রোহী-অধ্যুষিত অঞ্চলগুলিকে বিভাজিত করে একটি প্রশাসনিক সীমানা পুনর্গঠনের কাজ শুরু করে। এই সময় আগ্রার উত্তরপশ্চিম প্রদেশ থেকে দিল্লিকে বিচ্ছিন্ন করে পাঞ্জাবের সঙ্গে এবং আজমির-মারওয়ারকে রাজপুতানার সঙ্গে যুক্ত করা হয়। অন্যদিকে অবধকে এই প্রদেশের সঙ্গে যুক্ত করা হয়। নতুন রাজ্যের নামকরণ হয় ‘আগ্রা ও অবধের উত্তরপশ্চিম প্রদেশ’। ১৯০২ সালে এই রাজ্যের নাম বদলে রাখা হয় ‘আগ্রা ও অবধের যুক্তপ্রদেশ’। সাধারণত এটিকে ‘যুক্তপ্রদেশ’ নামেই ডাকা হত।

১৯২০ সালে এই প্রদেশের রাজধানী এলাহাবাদ থেকে লখনউতে সরিয়ে নিয়ে যাওয়া হয়। হাইকোর্টটি এলাহাবাদেই থেকে যায়, তবে লখনউতে তার একটি শাখা স্থাপিত হয়। এলাহাবাদ এখনও উত্তরপ্রদেশের একটি গুরুত্বপূর্ণ প্রশাসনিক কেন্দ্র। কারণ, অনেক প্রশাসনিক সদর এই শহরে অবস্থিত। ভারতীয় রাজনীতিতে উত্তরপ্রদেশ কেন্দ্রীয় ভূমিকা গ্রহণ করতে শুরু করে এই সময় থেকেই। এই রাজ্য ছিল ভারতের স্বাধীনতা আন্দোলনের অন্যতম কেন্দ্র। কাশী হিন্দু বিশ্ববিদ্যালয়, আলিগড় মুসলিম বিশ্ববিদ্যালয় ও দারুল উলুম দেওবন্দের মতো কিছু আধুনিক শিক্ষাপ্রতিষ্ঠান এই রাজ্যে অবস্থিত। উত্তরপ্রদেশের যে সব বাসিন্দারা স্বাধীনতা আন্দোলনে গুরুত্বপূর্ণ ভূমিকা রাখেন তাদের মধ্যে অন্যতম হলেন চন্দ্রশেখর আজাদ, ভারতীয় জাতীয় কংগ্রেসের নেতা মতিলাল নেহেরু, জওহরলাল নেহেরু, মদনমোহন মালব্য ও গোবিন্দবল্লভ পন্ত প্রমুখ। ১৯৩৬ সালের ১১ এপ্রিল ভারতীয় জাতীয় কংগ্রেসের লখনউ অধিবেশনে সারা ভারত কৃষক সভা প্রতিষ্ঠিত হয়। বিশিষ্ট জাতীয়তাবাদী স্বামী সহজানন্দ সরস্বতী ছিলেন এই সভার প্রথম প্রেসিডেন্ট। কৃষকসভার উদ্দেশ্য ছিল কৃষকদের দীর্ঘকালীন দুরবস্থার জন্য জমিদারি প্রথার বিরুদ্ধে তাদের সংগঠিত করে তোলা। কৃষকসভার আন্দোলনের ফলে ভারতে চাষিরা জমিদারদে অন্যায় অত্যাচারের বিরুদ্ধে সরব হতে শুরু করে। ১৯৪২ সালে ভারত ছাড়ো আন্দোলনের সময় বালিয়া জেলা ঔপনিবেশিক শাসন উৎখাত করে একটি স্বাধীন প্রশাসন গঠন করতে সক্ষম হয়েছিল। এই প্রশাসন গঠনে নেতৃত্ব দিয়েছিলেন চিত্তু পাণ্ডে। ভারতের স্বাধীনতা আন্দোলনে অবদানের জন্য বালিয়াকে বলা হয় ‘বাঘী বালিয়া’ (বিদ্রোহী বালিয়া)।
সঠিক অনুচ্ছেদ শিরোনাম কোনটি?
titleA. স্বাধীনোত্তর যুগ
titleB. ব্রিটিশ শাসন
titleC. জনপরিসংখ্যান
titleD. সংস্কৃতি
উত্তর: titleB